5世紀南京
南京于：400年-420年，為東晉京師建康（403年-404年為桓楚佔據）；420年-479年，為南朝宋都城建康；479年-500年，為南朝齊都城建康。
大事記
400年代
* 403年，桓玄于建康自封楚王，旋稱楚帝，改元永始。
* 404年，劉裕起兵平亂，司馬德宗復帝位。
410年代
* 410年，孫恩、盧循率軍東下建康，被劉裕擊退，史稱孫盧之亂。
* 415年，建康大水，淹太廟，百官赴救。
* 417年，劉裕率軍北伐，克後秦都城長安，送斬其主于建康，遷其宗室于江南，盡收漢魏舊器、圖籍並百工歸於建康；設錦署于鬥場市，開南京織錦業之始。
* 418年，劉裕弒司馬德宗，立司馬德文。
420年代
* 420年，劉裕代晉稱帝，改國號宋，改元永初，都建康；司馬德文遜位，廢為零陵王，置宮秣陵，旋被殺；行土斷、檢籍政策，詔令北方鮮卑後裔及氐、羌、羯等少數民族「斷土落籍」于建康。
* 421年，二月，劉裕親試諸州郡秀才、孝廉于延賢堂；四月，劉裕數至華林園聽訟，遂沿為制度。
* 422年，正月，詔興國學，選儒官；五月，劉裕卒于西殿，葬于蔣山初寧陵（今麒麟門附近），始置神道石刻，立劉義符；設紙官署于建康；謝靈運創山水詩派于建康。
* 424年，劉義符遊戲無度，為執政徐羨之等廢殺，迎立劉義隆，改元元嘉，開始元嘉之治；西域僧畺良耶舍譯《觀無量壽經》于建康。
* 426年，劉義隆以徐羨之弒君罪而誅殺之；詔令裴松之作注《三國誌》。
* 427年，建康疾疫，遣使巡行查災，賜醫藥、棺木。
* 428年，正月，大風，劉義隆詔百官獻讜言，指陳得失；師子國遣使至建康表請共弘佛法。
430年代
* 430年，十月，立錢署，鑄四銖錢。
* 431年，正月，西域僧求那跋摩應邀至建康傳法、譯經；謝靈運、段淳等造《四部書目》。
* 434年，詔群臣於樂游苑宴飲賦詩；六月，省魏郡，並其民入建康；中國首批比丘尼于南林寺如律受戒；慧琳作《白黑論》，引發建康儒佛爭辯。
* 435年，六月，建康大水深可行船，詔令調撥百萬斛大米賑災。
* 436年，檀道濟以謀反罪被誅于建康。
* 438年，七月，新作東宮；十月，征處士雷次宗于雞籠山開儒學館，遂又分設玄學、文學、史學學館。
* 439年，正月，講武北郊；省費縣入建康臨沂縣；置上定林寺。
440年代
* 442年，詔立國子學，臨儒學，賜諸生帛。
* 443年，正月，于臺城東西各開萬春、千秋門；詔依山謙之所撰儀注為制，置籍田； 置醫學； 成《元嘉歷》，后頒行全國。
* 444年，劉義慶成《世說新語》于建康。
* 445年，七月，遷「緣沔蠻」14000餘口至建康為營戶；十月，疏浚秦淮河，開湖熟廢田千頃；十二月，范曄因參與宮變被殺，遺有《後漢書》；備郊廟之樂；鑿天淵池、筑景陽樓于臺城。
* 446年，六月，詔筑北堤，立玄武湖；穿池鑿山、廣建殿宇于華林園。
450年代
* 450年，正月，破雍州蠻，遷降人25000餘戶至建康為營戶；十二月，魏軍南侵瓜步（今六合區），揚言渡江，建康大震。
* 451年，九月，魏宋復通好，互市；冬，分徙彭城、淮西萬戶流民于瓜步、姑孰。
* 453年，二月，劉劭弒劉義隆于含章殿，自立，改元太初；三月，劉駿起兵討伐劉劭，自尋陽東下至新亭（今南京南）即位；五月，克臺城，殺劉劭。
* 454年，正月，劉駿登帝位，改元孝建；鑄孝建四銖錢，民間盜鑄者眾；三月，以叛臣諸子藏匿建康，詔令建康、江寧、秣陵、湖熟縣令下獄；六月，分五郡而置東揚州；罷南蠻校蔚，遷營至建康；十月，詔建仲尼廟，禮同諸侯。
* 455年，八月，弛諸苑禁，假與貧民；十月，詔令改革王侯車服、器用、樂舞之制，以削弱王侯之權。
* 456年，二月，劉駿策試孝廉、秀才于東宮；定朔望日臨西堂視事；禁民車及酒器用銅；允繳銅鑄錢以贖刑；鮑照任秣陵令。
* 457年，正月，改元大明；建康雨災，旋疾疫；五月，改景陽樓為慶雲樓、清暑殿為嘉禾殿、芳香琴堂為連理堂；九月，建康、秣陵二縣各置一都官從事，司水火劫盜；十月，詔官民直奏其事，設聽政日親覽。
* 458年，七月，江寧令蘇寶生以有僧、民謀反坐死；詔汰沙門，設諸科禁，然未盡行。
* 459年，二月，以揚州六郡之地為王畿，罷揚州；七月，大赦，王畿貧民蠲租一歲；九月，立上林苑于玄武湖北，遷南、北二郊壇而更作之；十一月，詔依晉制，立蠶宮于西郊，供皇后行「親桑之禮」；頒《佔山格》，允官民佔山修作。
460年代
* 460年，四月，南瑯琊隸王畿；建康疾疫，遣使賑恤；十二月，劉駿巡建康縣，釋獄囚；魏遣使請和；改《晉律》。
* 461年，閏九月，詔修南、北馳道；劉駿閱武玄武湖西岸，巡江乘，詔建明堂，詔賑建康雨災；瑯琊、陽都併入臨沂、江乘縣；立懷德縣。
* 462年，四月，新作大航門（朱雀門）；五月，置凌室于覆舟山以藏冰；十月，上林苑內丘墓許還合葬。
* 463年，正月，劉駿閱水師于玄武湖；二月，巡烏江六合山講武校獵。割歷陽、秦郡而置臨江郡；八月，歲不稔，遣官訊王畿刑獄，詳省律令、賑濟貧民。
* 464年，劉駿卒，葬秣陵巖山寧陵；劉子業即位，改元永光；旱欠七年，建康升米百餘錢，饑死者十之六七。
* 465年，二月，改鑄二銖錢，旋開錢禁，錢質更劣，斗米萬錢，旋罷；三月，廢臨江郡，所屬懷德縣改隸秦郡；八月，劉子業親政，改元景和；以石頭城、東府城、北邸、南第為宮苑，建康外圍府第城堡盡作離宮別館、游宴之所；罷東揚州並揚州；九月，劉子業親討徐州刺史劉昶，次月還瓜步；十一月，劉彧弒劉子業于華林園，葬南郊壇，旋即位，改元泰始。
* 466年，劉子勛爭位敗死；劉彧殺兄劉駿28子；徐州刺史薛安都降魏；廢元嘉、孝建及新鑄各錢而專用古錢（五銖錢）。
* 467年，正月，建康雨雪，遣使賑賜；北討失敗，遂失淮北及下邳等郡；九月，皇后率六宮以下班賜北征將士雜衣、金釵；建崇虛館，召道士陸靜修至建康弘道，后撰成《三洞經書目錄》。
* 469年，六月，以軍興后百官斷俸而給生食；詔舉隱逸；魏遣使建康修和，信使歲通。
470年代
* 470年，正月，詔定間二年祭南郊，間一年祭明堂之制；九月，立總明觀（又稱東觀）于冶山（今朝天宮）。
* 471年，劉彧殺諸兄，惟休范以才庸得免；劉彧「舍宅為寺」，以故第作湘宮寺；置「圍棋州邑」而定棋手品級。
* 472年，四月，劉彧卒，葬幕府山高寧陵；劉昱即位，改元元徽；始行「三調」稅制。
* 474年，五月，劉休范起兵攻建康，敗亡；大赦，詔令建康掩埋陣亡者。
* 475年，建康大火、大水，遣使賑賜；上定林寺法獻西行取經，后獲佛牙等而返。
* 477年，七月，蕭道成弒后廢帝于仁壽殿，貶其蒼梧王，立劉準，改元升明。
* 478年，蕭道成歸鎮東府，加都督中外諸軍事、太傅、領揚州牧，表請禁奇飾麗服。
* 479年，三月，進蕭道成齊公、相國，以石頭城為世子宮；四月，蕭道成受宋禪稱帝，改國號齊，改元建元，都建康；廢劉準，隨弒之；五月，改元嘉歷為建元歷。
480年代
* 480年，置板籍官，檢定黃籍；五月，改建康城圍「惟設竹籬」，始用磚「立六門都墻」。
* 482年，正月，建國子學，旋罷；三月，蕭道成卒，蕭賾即位，改元永明。
* 483年，正月，筑青溪舊宮，新作婁湖、芳林二苑；明僧紹舍宅為寺而建棲霞精舍于攝山（今棲霞山）；八月，魏使李彪至建康，南北復友好；移瑯琊城于白下，秦郡入齊郡，譙縣改屬南瑯琊郡。
* 484年，蕭賾閱兵玄武湖；道士孫游岳奉詔掌教建康；明仲璋承父明僧紹志始鑿巖造佛像于攝山。
* 485年，復立國學；廢總明觀而立學士館；赦建康三百里內，賑恤貧民。
* 487年，九月 詔蠲下貧戶，命京師及四方出錢購米穀絲綿，平抑物價；蕭子良設西邸于雞籠山，始集文學之士講學，抄五經、百家而成《四部要略》，其最著者竟陵八友，創永明體詩風；廣徵名僧大行法會、造經唄新聲，成《略成實論》而風行一時；起新林苑；刺史韓麒麟言時弊。
* 488年，祖沖之于覆舟山下樂游苑造水碓磨。
* 489年，范縝以「神滅」之說與蕭子良大辯「因果」于西邸。
490年代
* 491年，九月，講武瑯琊城，觀者傾都。
* 492年，秋，天竺僧求那毗地于建康譯成《百喻經》。
* 493年，五月，以水旱成災，權斷京師二縣酒，旋賑賜建康居民；七月，蕭賾卒于延昌殿，立蕭昭業，改元隆昌；王肅投魏，北傳江左文物典制，促進孝文帝改革。
* 494年，七月，蕭鸞弒蕭昭業于延德殿，立蕭昭文，改元延興，旋殺諸王；十月，蕭鸞廢蕭昭文為海陵王，旋殺之，自立，改元建武；謝朓赴宣城太守任前感懷建康而作《晚登三山還望京邑》。
* 495年，詔三百里獄訟集建康聽覽；詔修晉帝諸陵，增守衛；罷東田，毀興光樓。
* 498年，七月，蕭鸞卒，蕭寶卷即位，是為東昏侯。
* 499年，正月，詔策秀才、孝廉考課百司；七月，建康地震、風災，水入石頭，漂殺緣淮居民，十圍樹及官舍皆堰拔；蕭遙光居東府反、陳顯達起兵圍建康皆敗死；蕭寶卷每出遊，「逐民于郊外，數十里皆空家盡舍」。更「置射雉場二百九十六所，郊郭惟翳，四民皆廢業」。
* 500年，建康宮城大火，燒屋3000餘，僅太極殿以南及東閣舊殿數區得存，旋興土木，大起芳樂、玉壽等諸殿高閣，極盡奢侈，百姓苦於賦役，號泣道路；崔慧景叛攻建康，敗死。